# name
Desigualtat menstrual entre les joves a Barcelona. Els determinants demogràfics i socioeconòmics de la pobresa menstrual i el seu impacte vital

# metadata.dc.description[].value
Treballs Finals del Grau de Sociologia, Facultat d'Economia i Empresa, Universitat de Barcelona, Curs: 2022-2023 , Tutor: Sandra Escapa

# metadata.dc.description.abstract[].value
La pobresa menstrual és un problema social que afecta a un 22,2 % de les joves i persones
que menstruen (García-Egea et al., 2023). La manca d’accés als recursos menstruals per motius
econòmics provoca que optin per usar materials antihigiènics que posen en risc la seva salut
menstrual (Holst et al., 2022). L’estigmatització menstrual és un obstacle per l’adequada gestió
de la higiene menstrual (Rossouw & Ross, 2021). Aquest estudi pretén veure quins són els
principals determinants sociodemogràfics de la pobresa menstrual i donar resposta a com el
fet de patir-la afecta a no estar molt satisfeta amb la vida. A partir de l’EJOB duta a terme per
l’Ajuntament de Barcelona (Ajuntament de Barcelona, 2021), s’ha investigat quins són els
condicionants que impliquen que una jove sigui més propensa a caure en risc de pobresa
menstrual, mitjançant la tècnica de la regressió logística donades les 5 variables següents: l’edat,
l’origen, el nivell d’estudis, l’estrat i el nivell d’ingressos. El resultat de la recerca evidencia
que el nivell educatiu elevat actua com a protector de caure en una situació de pobresa
menstrual, i que la presència de la pobresa menstrual no contribueix a estar molt satisfeta amb
la vida. S’arriba a concloure que els factors demogràfics i socioeconòmics condicionen la
presència de la pobresa menstrual. Per tant, les conseqüències de la inequitat menstrual i la falta
de polítiques aplicades a satisfer les necessitats menstruals de les joves afecten a garantir la seva
vida digna. Recentment, s’han establert una sèrie de polítiques educatives formals que estan
encaminades a millorar aquesta qüestió (Plan International UK, 2020; Generalitat de Catalunya,
2023b). És important que les futures polítiques siguin inclusives.

# metadata.dc.source[].value
Treballs Finals de Grau (TFG) - Sociologia

# metadata.dc.title[].value
Desigualtat menstrual entre les joves a Barcelona. Els determinants demogràfics i socioeconòmics de la pobresa menstrual i el seu impacte vital